
 ఎవరో ఆడుకున్న ఆటలో పావై, ఎవరి క్రోధానికో అకారణమై, చదరంగపు మూడో గడిలో పడిన ఆ పసికందు మళ్ళీ పెంటకుప్పమీదకే చేరాడు. భుజంమీద మాయనిగాయంతో, కడుపులో ఆకలితో, వంటిచుట్టూ చలితో ఆ రాత్రంతా వణుకుతూ మనసులోనే అనుకున్నాడా 'అమ్మా- అమ్మా' అని? లేక గర్భంలోవున్న వెచ్చదనం మరికొంతకాలం వరకూ కేవలం తల్లిపొత్తిళ్ళలోనే దొరుకుతుందని, అది తనకిక లభ్యమయ్యే అవకాశం లేదనీ మౌనంగా నిశ్చలంగా వుండిపోయాడా?    * * * ముందు చూపుడు వేలుతో జబ్బల్ని నొక్కి కండరాల బలం పరిశీలించాడు. తరువాత కాళ్ళ చురుకుదనం చూశాడు. సెకండ్ హాండ్ వాహనం కొనుక్కునేటప్పుడు ఒక్కొక్క విభాగమూ పరీక్షించినట్టు అతడి కాళ్ళనీ చేతుల్నీ పరీక్షించాక, "పరుగెత్తరా" అన్నాడు రంగడు. ఆ అయిదేళ్ళ కుర్రవాడికి రంగడి మాటలు అర్థంకాలేదు. వెనుక నుంచి తాపు వచ్చి తగిలింది. ముందుకు తూలి, పరుగెత్తటం ప్రారంభించాడు. వంద గజాలు పరుగెత్తాక "ఇక చాల్లే" అని వినిపించింది వెనుకనుంచి. ఆగి వెనక్కొచ్చాడు. "గెంతు" ..... "గెంతు బే" కుర్రవాడు భయపడుతూనే ఇట్నుంచి అటు గెంతాడు. "మొగ్గెయ్యి?" కుర్రాడు మొగ్గేశాడు. రంగడు సంతృప్తి పడ్డట్టే కనిపించాడు. పక్కనున్న వాడివైపు తిరిగి, "ఊ! ఎంత కావాల్రా" అని అడిగాడు. "మీ ఇష్టం బాబయ్య". రంగడు జేబులోంచి వంద రూపాయల నోటు తీసిస్తూ, "ఊ తీసుకో" అన్నాడు. పక్కనున్న వాడు దిగ్భ్రాంతితో "వందా" అన్నాడు. రంగడి కళ్ళు ఎర్రబడ్డాయి. "ఈడు నీ కొడుకట్రా?" "కా..కాదు బాబూ" "పెంటకుప్పమీద దొరికినోడేగా?" "అవును" "మరి ... పెంటకుప్పమీద దొరికినోడికి అప్పనంగా వొందవొస్తుంటే మొగం అట్టా పెడతావేందిరా?" "అయిదేళ్ల నుంచీ పెంచుతున్నా బాబూ. మోళీ కట్టడం నేర్పిన, తాడుమీద నడవటం నేర్పిన, కర్రల్తో పాకటం నేర్పిన-" "అందుకేకదూ నీ దగ్గరకొచ్చింది. ఇట్టాటోడే నాకు కావల్సింది". మోళీవాడు ఏదో అనబోయి, రంగడి కళ్ళల్లో ఎరుపు చూసి ఏమీ అనలేక వంద తీసుకున్నాడు. అవును మరి, ఆ ఊరి రౌడీని కాదని ఏ పేటలోనూ మోళీకట్టలేడు. రంగడు ఆ కుర్రవాడిని తీసుకుని పది అడుగులువేసి "అన్నట్టు ఈడి పేరేట్రా?" "అతడికి పేరు లేదండీ, మీ ఇష్టం వచ్చిన పేరుతో పిలవొచ్చు" దూరం నుంచి మోళీవాడి మాటలు వినిపించాయి.                          * * * అక్కణ్నుంచి ఆ కుర్రవాడి కష్టాలు ప్రారంభమయ్యాయి. అంటే అంతకుముందు లేవనికాదు. కానీ పోల్చిచూస్తే మోళీవాడు రంగడంత కర్కోటకుడు కాదు. రంగడలా కాదు. ఆ కుర్రవాడిని కేవలం ఒక ఆటబొమ్మలా చూడసాగాడు. డబ్బులు సంపాదించబోయే బొమ్మ! ఆర్నెల్లు ట్రెయినింగ్ ఇచ్చాడు. మోళీ చేసే విద్యకన్నా వందరెట్లు భయంకరంగా వుండేది ఆ ట్రెయినింగు... మోచేతి చిప్పలు లేచిపోయేవి! మోకాళ్ళయితే రాళ్ళే అయ్యాయి. గంటల తరబడి ఒకటే ప్రాక్టీసు! వేగంగా పరుగెత్తి- నాలుగడుగుల తరువాత సర్రునపక్కకి దూకటం... పడీపడటంతోనే స్ప్రింగులా లేచి ఒక్క గెంతులో మళ్ళీ పక్కకి దూకటం....ఈ రెండు దూకడాలకీ మధ్యలో నీళ్ళు మీద పోసుకోవటం. అసలు ఇదంతా దేనికో ఆ కుర్రవాడికి అర్థం అయ్యేదికాదు. కానీ రంగడు పక్కనే వుండేవాడు. ఏ మత్రం కాస్త 'తేలిగ్గా' చేసినా బెల్టుతో తాట వలిచేసేవాడు. వీపుమీద వాతలు తేలేవి. రాత్రంతా బాధతో పొర్లేవాడు. ఆ ఇంట్లో ఇద్దరే...రంగడూ, వాడూ...అంతే. రంగడు చీకటి పడేసరికి మందు బిగించి పడుకునేవాడు....అ పాకలో అర్థరాత్రివేళ ఆ ఆరేళ్ళ కుర్రవాడు నిద్రపట్టక అటూఇటూ పొర్లేవాడు. బోర్లాపడుకుంటే పొట్టమీద బెల్టుదెబ్బలు, వెల్లకిలా పడుకుంటే వీపుమీద బొబ్బలు మంటపెట్టేవి. మోకాళ్ళమీద కూర్చుని రాత్రంతా ఏడ్చేవాడు. ప్రొద్దున్నకి మళ్ళీ మామూలే. రంగడు లేవగానే ప్రాక్టీసు మొదలయ్యేది.  ఈ వయసులోనే ఈ కుర్రవాడు ప్రేమ, ఆప్యాయతలాటి పదాలని తన జీవితంలోనుంచి పూర్తిగా చెరిపేసుకున్నాడు. అసలు మాట్లాడటానికి ఎవరూ వుండేవారు కాదు. చీకటి జీవితపు ఒంటరితనపు నిశ్శబ్దంలో ఒక్కడే వెక్కిళ్లు తోడుగా కాలం గడిపేవాడు. మిగతా కుర్రవాళ్ళు చక్కటి బట్టలేసుకుని ఇంట్లో కట్టిచ్చిన టిఫినుప్యాకెట్టు పట్టుకుని 'టాటా' చెపుతూ స్కూలుకి వెళుతూంటే అతడు కళ్ళప్పగించి చూసేవాడు, పిల్లల్ని కాదు, చెయ్యివూపే ఆ పిల్లల తల్లుల్ని! అప్పుడే ఆ కుర్రవాడిలో ఒక మార్పు క్రమక్రమంగా రాసాగింది. కోపం, నవ్వు, ఆనందం, ఏడుపులాటి భావాలకి అతీతమవటం... ఏ స్థితిలో అయినా నిర్వికారంగా వుండేవాడు ఆ కుర్రవాడు. ఒక మరబొమ్మలాగా రంగడు చెప్పే పని చేసేవాడు. అతడితో ఎవరూ మాట్లాడేవారుకాదు కాబట్టి, అతడిని అంతగా పరిశీలించే అవసరం ఎవరికీ కలగలేదు కాబట్టి, ఈ విషయం బయటపడలేదు. ....చివరికి ఎదురుచూసిన రోజు రానే వచ్చింది. కుర్రవాడిని రోడ్డుమీదకు తీసుకువెళుతూ ఆఖరి పాఠం చెప్పాడు రంగడు- "నిజం దెబ్బ తగిలినా, అబద్ధం దెబ్బ తగిలినా అట్టాగే పడుండాలి. అర్థమైందా? మిగతాదంతా నేను చూసుకుంటాను". కుర్రవాడికి అర్థంకాలేదు. అయినా ఆ విషయం చెప్పలేదు. రంగడు ఈసారి చేతిలో ఎర్రరంగు పోశాడు. నీళ్ళు పోసుకోవటం ప్రాక్టీసు ఎందుకో అప్పుడు కాస్త అర్థమైంది. "రెడీయా?" కుర్రాడు తలూపాడు.

 evaro aadukunna aatalo paavai, evari krodhaniko akaaranamai, chadarangapu moodo gadilo padina aa pasikandu mallee pentakuppameedake cheraadu. bhujammeeda maayanigaayamtho, kadupulo aakalitho, vantichuttuu chalitho aa raatrantaa vanukutuu manasulone anukunnada 'amma- amma' ani? leka garbhamlovunna vecchadanam marikontakaalam varakuu kevalam tallipottillalone dorukutundani, adhi tanakika labhyamayye avakaasam ledanee mounamgaa nischalamgaa vundipoyada?    * * * mundu chuupudu velutho jabbalni nokki kandaraala balam pariseelinchaadu. taruvaata kaalla churukudanam chushadu. second hand vaahanam konukkunetappudu okkokka vibhaagamuu pareekshinchinattu atadi kaallanee chetulnee pareekshinchaaka, "parugettara" annadu rangadu. aa ayidella kurravaadiki rangadi maatalu ardhamkaaledu. venuka nunchi taapu vachi tagilindi. munduku thooli, parugettatam praarambhinchaadu. vanda gajalu parugettaaka "ika challe" ani vinipinchindi venukanunchi. aagi venakkochadu. "genthu" ..... "genthu bee" kurravaadu bhayapadutune itnunchi atu gentaadu. "moggeyyi?" kurradu moggesadu. rangadu santrupti paddatte kanipinchaadu. pakkanunna vaadivaipu tirigi, "oo! entha kavalra" ani adigaadu. "mee ishtam babayya". rangadu jebulonchi vanda roopaayala notu teesistuu, "oo teesuko" annadu. pakkanunna vaadu digbhraantito "vanda" annadu. rangadi kallu errabaddaayi. "eedu nee kodukatra?" "kaa..kaadu baaboo" "pentakuppameeda dorikinodega?" "avunu" "mari ... pentakuppameeda dorikinodiki appanamgaa vondavostunte mogam atta pedatavendira?" "ayidella nunchi penchutunnaa baaboo. molhee kattadam nerpina, taadumeeda nadavatam nerpina, karraltho paakatam nerpina-" "andukekaduu nee daggarakochindi. ittatode naaku kaavalsindi". molivadu edho anaboi, rangadi kallallo erupu chusi emi analeka vanda teesukunnadu. avunu mari, aa oori roudiini kaadani e paetaloonuu molikattaledu. rangadu aa kurravaadini teesukuni padi aduguluvesi "annattu eedi peretra?" "atadiki paeru ledandi, mee ishtam vachina paerutho pilavochu" dooram nunchi molivadi maatalu vinipinchaayi.                          * * * akkannunchi aa kurrawadi kashtaalu praarambhamayyaayi. ante antakumundu levanikaadu. cony polchichuste molivadu rangadanta karkotakudu kaadu. rangadala kaadu. aa kurravaadini kevalam oka aatabommala chudasagadu. dabbulu sampadinchaboye bomma! aarnellu training ichadu. molhee chese vidyakanna vandaretlu bhayankaramgaa vundedi aa treyiningu... mocheti chippalu lechipoyevi! mokallayite raalle ayyai. gantala tarabadi okate praaktiisu! vegamgaa parugetti- naalugadugula taruvaata sarrunapakkaki dookatam... padiipadatamtone springula lechi okka gentulo mallee pakkaki dookatam....ee rendu dookadaalakii madhyalo neellu meeda posukovatam. asalu idantaa deniko aa kurravaadiki artham ayyedikaadu. cony rangadu pakkane vundevaadu. e matram kaasta 'teliggaa' chesina beltutho taata valichesevaadu. veepumeeda vaatalu televi. raatrantaa baadhatho porlevaadu. aa intlo iddare...rangaduu, vaaduu...anthe. rangadu cheekati padesariki mandu biginchi padukunevadu....a paakalo ardharaathrivela aa aarella kurravaadu nidrapattaka atuitoo porlevaadu. borlapadukunte pottameeda beltudebbalu, vellakila padukunte veepumeeda bobbalu mantapettevi. mokallameeda kuurchuni raatrantaa edchevadu. proddunnaki mallee maamoole. rangadu levagaane praaktiisu modalayyedi.  ee vayasulone ee kurravaadu prema, aapyaayatalaati padaalani tana jeevitamloonunchi puurtigaa cheripesukunnadu. asalu matladataniki evaruu vundevaaru kaadu. cheekati jeevitapu ontaritanapu nissabdamlo okkade vekkillu thodugaa kaalam gadipevadu. migata kurravaallu chakkati battalesukuni intlo kattichina tiffinpyakettu pattukuni 'tata' cheputuu skooluki velutuunte atadu kallappaginchi chusevadu, pillalni kaadu, cheyyivoope aa pillala tallulni! appude aa kurravadilo oka maarpu kramakramangaa rasagindi. kopam, navvu, aanandam, edupulati bhavalaki ateetamavatam... e sthitilo aina nirvikaaramgaa vundevaadu aa kurravaadu. oka marabommalaga rangadu cheppe pani chesevadu. atadito evaruu matladevarukadu kabatti, atadini antagaa pariseelinche avasaram evariki kalagaledu kabatti, ee vishayam bayatapadaledu. ....chivariki eduruchusina roju raane vachindi. kurravaadini roddumeedaku teesukuvelutuu akhari paatham cheppaadu rangadu- "nijam debba tagilinaa, abaddham debba tagilinaa attage padundaali. ardhamaindaa? migataadantaa nenu chusukuntaanu". kurravaadiki ardhamkaaledu. aina aa vishayam cheppaledu. rangadu eesaari chetilo errarangu poshaadu. neellu posukovatam praaktiisu enduko appudu kaasta ardhamaindi. "redia?" kurradu taluupaadu.